section_heading: Ideografsko načelo
paragraph_text: Posljednje, sedmo načelo, ideografsko, veoma je rijetko zastupano u postojećim pravopisima. Ono se ponekad primjenjuje kada se bez ikakva temelja, kakvi postoje u svim do sada obradenim načelima, određuje neki način pisanja isključivo prema značenju u inače posve jednaku izgovoru. Tako se ruska riječ izgovarana m’ir pisala ćiriličkim slovom и u značenju ‘mir’, a latiničkim slovom i u značenju ‘svijet’. To je već spomenuta iznimka.